Diari Oficial de la Generalitat Valenciana


Sumari del DOGV 9759, del 04-01-2024 (2023/13408)

RESOLUCIÓ de 21 de desembre de 2023, conjunta de la Universitat Miguel Hernández d'Elx i la Conselleria de Sanitat, per la qual es convoca una plaça vinculada pel sistema de concurs d'accés de torn lliure al cos de professors titulars d'universitat.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9759

Data del DOGV
:   04-01-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/13555


Data del document
:   21-12-2023

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * Universitat Miguel Hernández d'Elx

RESOLUCIÓ de 21 de desembre de 2023, conjunta de la Universitat Miguel Hernández d'Elx i la Conselleria de Sanitat, per la qual es convoca una plaça vinculada pel sistema de concurs d'accés de torn lliure al cos de professors titulars d'universitat. [2023/13316]  
Per la Resolució del rector de la Universitat Miguel Hernández d'Elx i del conseller de Sanitat de data 21 de desembre de 2023, s'ha disposat el següent:  
  
«De conformitat amb el que disposen l'article 71 de la Llei orgànica 2/2023, de 22 de març, del sistema universitari (Boletín Oficial del Estado de 23 de març); el Reial decret 1313/2007, de 5 d'octubre (Boletín Oficial del Estado de 8 d'octubre), pel qual es regula el règim dels concursos d'accés a cossos docents universitaris; el Reial decret 1558/1986, de 28 de juny, modificat parcialment pel Reial decret 1652/1991, d'11 d'octubre, pel qual s'establixen les bases generals del règim de concerts entre les universitats i les institucions sanitàries; el conveni entre la Universitat Miguel Hernández, la Conselleria de Sanitat i la Diputació Provincial d'Alacant per a la col·laboració docent, assistencial i d'investigació en temes sanitaris, subscrit el 12 de gener de 1999; l'addenda al conveni entre la Universitat Miguel Hernández, la Conselleria de Sanitat i la Diputació Provincial d'Alacant, subscrit el 6 de maig de 2008, i segons el que fixen els Estatuts de la Universitat Miguel Hernández d'Elx, aprovats pel Decret 208/2004, de 8 d'octubre, del Consell de la Generalitat, modificat pel Decret 105/2012, de 29 de juny, del Consell i el Reglament de règim general del personal docent i investigador.  
  
En compliment de l'oferta d'ocupació pública per a l'any 2023, relativa a places de cossos docents universitaris i de professorat permanent laboral de la Universitat Miguel Hernández d'Elx, publicada en el Diari Oficial de la Generalitat Valenciana el 14 de juny de 2023, amb autorització prèvia de la Conselleria d'Innovació, Universitats, Ciència i Societat Digital, en compliment de l'article 20 de la Llei 31/2022, de 23 de desembre, de pressupostos generals de l'Estat per a l'any 2023, i de l'article 36 de la Llei 9/2022, de 30 de desembre, de pressupostos de la Generalitat per a l'exercici 2023, la Conselleria de Sanitat i la Universitat Miguel Hernández d'Elx han resolt convocar una plaça pel sistema de concurs d'accés de torn lliure al cos de professors titulars d'universitat, que es detalla en l'annex I de la present resolució, d'acord amb les següents:  
  
  
Bases de la convocatòria  
  
Primera. Normes generals  
Este concurs es regix pel que disposen la Llei orgànica 2/2023, de 22 de març, del sistema universitari; el Reial decret 1313/2007, de 5 d'octubre; els Estatuts de la Universitat Miguel Hernández d'Elx, aprovats pel Decret 208/2004, de 8 d'octubre, del Consell de la Generalitat, modificat pel Decret 105/2012, de 29 de juny, del Consell; el Reglament de règim general del personal docent i investigador de la Universitat Miguel Hernández d'Elx, aprovat pel Consell de Govern en la sessió de 7 de juny de 2006, en l'última redacció aprovada el 14 de desembre de 2016, i, en el que no s'hi preveu, per la legislació general de funcionaris que li siga aplicable i per les presents bases.  
  
  
Segona. Requisits de les persones candidates  
2.1. Per a poder participar en este concurs, són necessaris els requisits generals següents:  
a) Nacionalitat. Tindre la nacionalitat espanyola o la dels altres estats membres de la Unió Europea o la dels estats als quals siga aplicable, en virtut dels tractats internacionals subscrits per la Unió Europea i ratificats per Espanya, la lliure circulació de treballadors.  
  
També hi poden participar el cònjuge dels ciutadans espanyols, de les persones nacionals d'algun dels estats membres de la Unió Europea i d'algun estat, al qual, en virtut dels tractats internacionals subscrits per la Unió Europea i ratificats per Espanya, siga aplicable la lliure circulació de treballadors, sempre que no estiguen separats de dret, així com els seus descendents i els del seu cònjuge, de menys de 21 anys o de més edat que visquen a expenses seues.  
  
En el moment de presentar la sol·licitud de participació en el procés selectiu, s'ha d'acreditar la nacionalitat, així com, si és el cas, el vincle de parentiu, i el de viure-hi a expenses, d'acord amb el que preveu la legislació vigent sobre accés a l'ocupació pública de l'Administració general de l'Estat i els seus organismes públics de nacionals d'altres estats als quals és aplicable el dret a la lliure circulació de treballadors.  
  
L'acreditació de la nacionalitat i altres requisits exigits en la convocatòria s'ha de fer per mitjà dels documents corresponents, certificats per les autoritats competents del seu país d'origen, traduïts a l'espanyol, que és la llengua oficial en la qual tindrà lloc el desenvolupament de les proves.  
b) Edat: haver complit setze anys i no haver assolit l'edat de jubilació establida per la legislació vigent.  
c) No haver patit separació, mitjançant un expedient disciplinari, del servei de l'Administració de l'estat o de l'administració autonòmica, local o institucional, ni trobar-se en situació d'inhabilitació per una sentència ferma per a l'exercici de funcions públiques. Les persones aspirants la nacionalitat de les quals no siga l'espanyola han d'acreditar, igualment, no estar sotmeses a cap sanció disciplinària o condemna penal que impedisca, en el seu estat, l'accés a la funció pública.  
d) Posseir la capacitat funcional per a acomplir les tasques corresponents al cos de funcionari docent universitari.  
2.2. A més dels requisits generals, les persones candidates han de reunir els requisits específics següents:  
a) Haver obtingut l'acreditació per a l'accés al cos de professors titulars d'universitat d'acord amb el que establix el Reial decret 1312/2007, de 5 d'octubre.  
b) Estar en possessió del títol de doctor i del títol d'especialista de la plaça que s'especifica en l'annex I d'esta convocatòria. En cas de titulacions obtingudes a l'estranger, cal acreditar-ne l'homologació o l'equivalència. Quan es presente la declaració d'equivalència, s'hi ha d'adjuntar la titulació i el certificat acadèmics sobre els quals s'ha declarat l'equivalència i la traducció d'un intèrpret jurat, a l'efecte de valorar l'equiparació amb la titulació requerida.  
  
En cap cas s'admet la participació en el concurs d'accés quan es tinga la titularitat d'una plaça de la mateixa categoria que la convocada, adscrita a la mateixa àrea de coneixement, departament i centre de la Universitat Miguel Hernández.  
La concurrència dels requisits enumerats en les presents bases he de tindre lloc sempre en una data anterior a l'expiració del termini fixat per a sol·licitar la participació en el concurs i s'han de continuar complint en la data de presa de possessió com a funcionari de carrera.  
  
  
Tercera. Sol·licituds  
3.1. El termini de presentació de sol·licituds és de vint dies hàbils a partir de l'endemà de la publicació d'esta convocatòria en el Boletín Oficial del Estado.  
3.2. Les sol·licituds s'han d'omplir i s'han de presentar exclusivament per via electrònica, accedint al formulari «Selecció PDI-Funcionari», disponible en la seu electrònica de la Universitat Miguel Hernández d'Elx, dins del catàleg de procediments i serveis de recursos humans, en l'adreça web https://sede.umh.es/ca/procedimientos/seleccio-pdi-funcionari/, clicant en el botó «Tramitar» i seleccionant la referència de la convocatòria i la plaça oferida en què estiga interessat. Per a accedir al procediment esmentat, es requerix la identificació electrònica de la persona interessada, i per a això cal disposar d'algun dels sistemes d'identificació electrònica, entre els quals hi ha: DNI electrònic, Cc@qa Identificació, certificat electrònic (FNMT, ACCV…) o compte d'usuari UMH.  
En el cas de presentar la sol·licitud presencialment, es requerirà que la persona interessada l'esmene mitjançant la presentació electrònica. A este efecte, es considera data de presentació de la sol·licitud aquella en què s'haja realitzat l'esmena.  
Una vegada accedisca a este procediment, pot omplir la sol·licitud per a participar en concursos públics a places de cossos docents universitaris en la Universitat Miguel Hernández d'Elx, i cal adjuntar-hi en fitxers digitals (format PDF) la documentació següent:  
a) Fotocòpia del document nacional d'identitat vigent, passaport o targeta d'identitat.  
b) Fotocòpia del títol de doctor.  
c) Fotocòpia del títol d'especialista en Ciències de la Salut que s'especifique per a la plaça en l'annex I d'esta convocatòria.  
d) Gaudixen d'una bonificació del 50 % de la taxa les persones que formen part de famílies nombroses de categoria general i els membres de famílies monoparentals de categoria general.  
Estan exemptes del pagament de la taxa les persones que acrediten una discapacitat en grau igual o superior al 33 %, els membres de famílies nombroses de caràcter especial, els membres de famílies monoparentals de categoria especial i les víctimes d'actes de violència sobre la dona.  
Les persones aspirants esmentades en el paràgraf anterior han de presentar els certificats corresponents que acrediten la seua condició de discapacitat, de ser membre de família nombrosa o de família monoparental (mitjançant un certificat de la Conselleria de Benestar Social o un òrgan competent), i les víctimes d'actes de violència sobre la dona mitjançant qualsevol dels mitjans de prova que preveu l'article 9.1 i 9.2 de la Llei 7/2012, de 23 de novembre, de la Generalitat Valenciana, integral contra la violència sobre la dona en l'àmbit de la Comunitat Valenciana.  
  
És motiu d'exclusió inesmenable del procediment l'absència d'ingrés efectiu dels drets d'examen en el termini previst per a presentar les sol·licituds.  
L'exclusió per no complir algun dels requisits de la convocatòria o la no presentació a la prova no comporta el dret a la devolució de les taxes.  
3.3. La documentació esmentada adés s'ha de presentar a través de la seu electrònica de la Universitat Miguel Hernández d'Elx tal com s'indica en el punt 3.2, i s'ha d'adreçar automàticament al Servei de Professorat, Nòmina i Seguretat Social com a unitat tramitadora. La documentació s'ha d'adjuntar en fitxers en format PDF i en l'ordre que establix este punt, i s'hi pot adjuntar fins a un màxim de deu arxius, que no poden superar en conjunt els 12 Mb. Després es pot clicar en el botó «Presentar en Registre» i el sistema porta directament al pagament telemàtic de trenta euros en concepte de drets de participació, o de quinze euros en cas de les exempcions parcials indicades en el punt 3.2.C. Una vegada conclosa esta acció, el sistema mostra el número de registre generat. Els documents de l'expedient relacionats amb esta sol·licitud estaran disponibles en l'apartat «Els meus Expedients» de la seu electrònica. En cas d'exempció total de pagament, este número de registre apareixerà després de clicar el botó «Presentar en Registre».  
  
  
Quarta. Admissió d'aspirants  
Finalitzat el termini de presentació de sol·licituds, es publicarà la llista provisional de persones admeses i excloses amb la indicació del motiu d'exclusió, si és el cas, i s'advertirà l'interessat que, si no l'esmena, es declararà que hi perd el dret. Esta llista es farà pública en el Butlletí Oficial de la UMH (BOUMH) i en la pàgina web de la Universitat (https://servicioprofesorado.umh.es/ca/). Els interessats poden presentar una reclamació adreçada al responsable del Servei de Professorat, Nòmina i Seguretat Social en el termini de deu dies hàbils comptadors des de l'endemà de la publicació de la relació provisional de persones admeses i excloses, o bé esmenar, dins del mateix termini, el motiu de l'exclusió.  
Finalitzat el termini de reclamacions i resoltes estes, es publicarà la relació definitiva de persones admeses i excloses en el Butlletí Oficial de la UMH (BOUMH) i en la pàgina web de la Universitat (https://servicioprofesorado.umh.es/ca/). Contra esta resolució es pot interposar un recurs en els termes que preveuen l'article 123 i següents de la Llei 39/2015, d'1 d'octubre, del procediment administratiu comú de les administracions públiques.  
  
  
Cinquena. Comissions jutjadores  
5.1. La composició de la comissió és la que figura en l'annex I d'esta convocatòria.  
Quant a la constitució, les substitucions i el funcionament d'esta, cal ajustar-se al que preveu el Reglament de règim general del personal docent i investigador de la Universitat Miguel Hernández d'Elx. La comissió s'ha de constituir en el termini de quatre mesos des de la publicació d'esta convocatòria.  
5.2. En la sessió de constitució, la comissió ha de fixar i ha de fer públics en el BOUMH i en la pàgina web de la Universitat, i abans de l'acte de presentació de les persones aspirants, els criteris específics de valoració de la primera prova, d'acord amb els criteris generals de valoració que indica l'article 25.2 del Reglament de règim general del personal docent i investigador, i han d'especificar la puntuació que es pot obtindre en cadascun dels tres criteris generals detallats en este precepte, dins dels límits que s'hi estipulen i el desglossament en cadascun dels aspectes per avaluar que establisca la comissió en cada criteri general.  
El concurs d'accés a les places dels cossos docents universitaris es realitzarà en qualsevol dels campus de la Universitat Miguel Hernández i constarà, com a màxim, de tres proves.  
  
Sisena. Desenvolupament del concurs  
6.1. El procediment que regix el concurs ha de permetre valorar, en tot cas, l'historial acadèmic, docent i investigador de la persona candidata, el seu projecte docent i investigador, així com contrastar les seues capacitats per a l'exposició i el debat davant de la comissió en la corresponent matèria o especialitat en sessió pública.  
6.2. En el concurs han de quedar garantits, en tot moment, la igualtat d'oportunitats dels aspirants, el respecte als principis de mèrit i capacitat i el principi d'igualtat de tracte i d'oportunitats entre dones i homes. S'ha de garantir, així mateix, la igualtat d'oportunitats de les persones amb discapacitat, per a la qual cosa s'han d'adoptar les mesures oportunes d'adaptació a les seues necessitats.  
6.3. La valoració global de cada candidat en els concursos d'accés s'obté de la suma ponderada de la puntuació obtinguda en la primera prova, en la qual es valora l'historial acadèmic, docent i investigador, el projecte docent i investigador presentat, així com les capacitats per a l'exposició i el debat demostrades durant esta prova i de la puntuació de la segona prova, i s'assigna un pes del 70 % a la primera prova i un pes del 30 % a la segona prova.  
En cas que, segons el parer de la comissió, siga procedent realitzar la tercera prova, la seua valoració no pot superar el 10 % sobre la puntuació total de les proves. La valoració global de cada candidat s'obté de la suma ponderada de la puntuació en esta prova, amb el pes assignat per la comissió, i l'obtinguda en l'apartat anterior amb el pes restant.  
  
6.4. Acte de presentació. Dins del termini habilitat per a constituir la comissió, el president, després de consultar els membres restants d'esta, dicta una resolució que ha de notificar-se a totes les persones interessades amb una antelació mínima de quinze dies hàbils respecte de la data de l'acte per al qual se les cita, en què convoca totes les persones aspirants admeses a participar en el concurs per a realitzar l'acte de presentació dels concursants, amb la indicació del dia, l'hora i el lloc de l'acte.  
  
La notificació a la qual fa referència l'apartat anterior s'entendrà realitzada amb la publicació en el Butlletí Oficial de la UMH (BOUMH) i en la pàgina web de la Universitat (https://servicioprofesorado.umh.es/ca/).  
El termini entre la data prevista per a l'acte de constitució de la comissió i la data assenyalada per a l'acte de presentació no pot excedir els dos dies hàbils.  
En l'acte de presentació, que ha de ser públic, els concursants han de lliurar la documentació corresponent i rebran totes les instruccions sobre el desenvolupament del concurs que se'ls hagen de comunicar. En el mateix acte de presentació, el president de la comissió ha de fer públic el termini que s'hi fixa perquè qualsevol concursant puga examinar la documentació presentada per la resta de concursants, així com el lloc, la data i l'hora de començament de la primera prova que, en tot cas, no pot ser superior a vint dies hàbils des de l'acte de presentació, i es determinarà, mitjançant un sorteig, l'ordre d'actuació dels concursants.  
En l'acte de presentació les persones candidates han de lliurar, per sextuplicat, al president de la comissió la documentació següent:  
a) Currículum, segons el model d'esta universitat, disponible en la pàgina web de la UMH (https://servicioprofesorado.umh.es/ca/) dins de l'apartat «Formularis» > «Model de Currículum». També és vàlid, a este efecte, el currículum segons el model normalitzat (CVN).  
  
b) El projecte docent que el candidat es proposa desenvolupar, si se li adjudica la plaça per la qual concursa, ajustat a les necessitats expressades en la convocatòria.  
c) El projecte d'investigació que el candidat es proposa desenvolupar si se li adjudica la plaça per la qual concursa.  
6.5. Primera prova. La primera prova és pública i consistix en l'exposició oral per part del concursant, en el temps que estime oportú, de l'historial acadèmic, de l'historial docent i investigador i del projecte investigador, així com del projecte docent que el candidat es proposa desenvolupar si se li adjudica la plaça per la qual concursa. Seguidament, la comissió debatrà amb el concursant, durant un temps màxim de dues hores, sobre l'historial presentat i els projectes que es desenvoluparan.  
Per a valorar la primera prova, la comissió ha de fixar uns criteris específics, d'acord amb el perfil de la plaça que, en tot cas, han de ser conformes als criteris generals següents:  
1. Activitat i projecte investigador. La puntuació màxima que es pot obtindre en este criteri està compresa entre 40 i 55 punts.  
2. Activitat i projecte docent. La puntuació màxima que es pot obtindre en este criteri està compresa entre 35 i 50 punts.  
3. Experiència en gestió i administració educativa, científica i tecnològica; altres mèrits. Activitat professional. La puntuació màxima que es pot obtindre en este criteri està compresa entre 5 i 15 punts.  
  
La suma de les puntuacions màximes dels tres criteris generals de valoració ha de ser de 100 punts.  
Finalitzada la primera prova, la comissió realitzarà l'avaluació de cada aspirant, ajustada als criteris generals i específics de valoració establits prèviament, que han d'avaluar l'historial acadèmic, docent i investigador, el projecte docent i investigador, així com les seues capacitats per a l'exposició i el debat demostrades durant la prova.  
La valoració s'ha de motivar numèricament, de 0 a 100 punts, desglossada per cada aspecte que s'ha d'avaluar, per aspirant i de manera col·lectiva per la comissió, o individualment per cada membre.  
La persona concursant haurà superat la primera prova quan obtinga la puntuació mínima exigida en els criteris específics de valoració i el vot favorable d'almenys tres dels membres de la comissió.  
  
La comissió realitzarà la segona prova quan, finalitzada la primera, hi haja concursants que hagen superat la primera prova.  
En el termini màxim de dos dies hàbils des de la finalització de la primera prova, la comissió ha de fer pública en el Butlletí Oficial de la UMH (BOUMH) i en la pàgina web de la Universitat (https://servicioprofesorado.umh.es/ca/) la valoració de les persones candidates en esta prova i citarà les que l'hagen superada a la segona prova, que s'ha de realitzar com a màxim en el termini de tres dies hàbils des que es publiquen els resultats de la primera.  
6.6. Segona prova. Per al desenvolupament de la segona prova, les persones concursants han de lliurar a la comissió un resum d'almenys tres temes dels consignats en el projecte docent relatius a una especialitat de l'àrea de coneixement a la qual corresponga la plaça. La comissió ha de triar el tema que el concursant ha d'exposar oralment en sessió pública.  
La persona concursant disposa d'un temps mínim de 45 minuts i màxim d'hora i mitja per a desenvolupar el tema. Seguidament, la comissió debatrà amb el concursant, durant un temps màxim de dues hores, sobre els continguts científics dels temes presentats, la metodologia que s'utilitzarà en la impartició a l'estudiantat i tots els aspectes que estime rellevants en relació amb els temes presentats.  
  
Amb anterioritat al començament de la segona prova, la comissió ha de publicar, en el lloc de realització, els criteris de valoració, que han de respectar els especificats a continuació:  
1. Continguts científics i metodologia d'impartició del tema triat.  
  
2. Domini de la matèria seleccionada.  
3. Rigor, claredat expositiva i capacitat de síntesi en la presentació i el debat amb la comissió.  
4. Capacitat per a la comunicació i l'argumentació.  
Finalitzada la segona prova, la comissió, de manera col·lectiva, o individualment cada membre, ha d'elaborar un informe raonat sobre cada aspirant ajustat als criteris generals especificats en l'apartat anterior, en què consigne la seua puntuació numèrica de 0 a 10. En el segon supòsit, la valoració final de la segona prova s'obté calculant la mitjana aritmètica de les puntuacions atorgades per cadascun dels membres de la comissió.  
La persona concursant haurà superat la segona prova quan obtinga el mínim quantitatiu exigit en els criteris de valoració i obtinga el vot favorable d'almenys tres dels membres de la comissió.  
  
En el termini màxim de tres dies hàbils, la comissió farà pública en el Butlletí Oficial de la UMH (BOUMH) i en la pàgina web de la Universitat (https://servicioprofesorado.umh.es/ca/) la valoració d'esta prova i, si ho estima oportú, convocarà els concursants que hagen superat la segona prova a realitzar la tercera.  
En cas que, segons el parer de la comissió, no calga realitzar la tercera prova, es publicarà, juntament amb els resultats de la segona, la proposta de provisió de plaça en el termini màxim de set dies hàbils.  
6.7. Tercera prova. Si és el cas, amb la publicació dels resultats de la segona prova, la comissió convocarà els candidats que l'hagen superada a la tercera prova del concurs.  
La tercera prova és pública i consistix en una entrevista en què la comissió debatrà amb la persona concursant, durant un temps màxim de tres hores, sobre els documents presentats en les anteriors i tots els aspectes curriculars i documentals que considere rellevants per a fer una millor selecció.  
Amb anterioritat a l'inici de la tercera prova, la comissió publicarà, en el lloc on es duga a terme esta, els criteris de valoració qualitativa que, en tot cas, han d'atendre l'adequació del candidat a l'activitat docent i investigadora que ha de realitzar, d'acord amb les necessitats específiques de la Universitat Miguel Hernández posades de manifest en la convocatòria de la plaça.  
Finalitzada la prova i en el termini màxim de set dies hàbils, la comissió farà pública en el Butlletí Oficial de la UMH (BOUMH) i en la pàgina web de la Universitat (https://servicioprofesorado.umh.es/ca/) la valoració qualitativa que en esta prova mereix cada persona candidata, així com la proposta de provisió de la plaça.  
Setena. Proposta de provisió  
La proposta de provisió de places es realitza pel sistema de votació dins del termini màxim de trenta dies hàbils a partir de la data del començament de les proves. A este efecte, la comissió ha de fer pública una resolució en què formule la seua proposta i el vot de cadascun dels membres a cadascuna de les persones concursants.  
La comissió que jutge el concurs d'accés ha de proposar al rector, motivadament, i amb caràcter vinculant, una relació de totes les persones concursants que hagen obtingut, almenys, tres vots favorables, per ordre de preferència per al seu nomenament. En cap cas es pot proposar un nombre superior de candidatures al de places concursades.  
  
Quan s'hagen convocat diverses places de la mateixa categoria en la mateixa àrea de coneixement i amb idèntiques activitats docents i investigadores, la comissió citarà els concursants proposats per l'ordre de preferència que hagen indicat perquè trien vacant.  
  
Tots els concursos es poden resoldre amb l'absència de proposta de provisió de la plaça o places.  
Les persones concursants que no hagen sigut proposades per a ser nomenades per a la plaça objecte de concurs no poden al·legar cap dret sobre les places vacants.  
Contra la proposta de la comissió, els candidats hi poden presentar una reclamació davant del rector, en el termini màxim de deu dies hàbils comptadors des de l'endemà de la publicació de la proposta de provisió.  
  
Admesa a tràmit la reclamació, serà valorada per una comissió de reclamacions, segons el que establixen els articles 52 dels Estatuts de la Universitat Miguel Hernández i 31 del Reglament de règim general del personal docent i investigador.  
Huitena. Documentació que han de presentar els candidats proposats  
Els candidats proposats per a la provisió de les places han de presentar, en els vint dies següents a la conclusió de l'actuació de la comissió, a través del formulari electrònic d'instància general que es troba en l'entorn de tramitació electrònica (https://sede.umh.es/ca/) de la Universitat i seguint l'itinerari «Els meus tràmits» / «Catàleg seu» / «Instància general», els documents següents:  
a) Fotocòpia del document nacional d'identitat, o un document equivalent, si la seua nacionalitat és diferent de l'espanyola.  
b) Certificat mèdic oficial acreditatiu de posseir la capacitat funcional per a acomplir les tasques corresponents al professorat d'universitat.  
  
c) Declaració jurada de no haver patit separació de l'Administració pública, en virtut d'un expedient disciplinari, i de no trobar-se en situació d'inhabilitació per a l'exercici de la funció pública. Els nacionals dels altres estats membres de la Unió Europea o d'algun estat al qual, en virtut dels tractats internacionals subscrits per la Unió Europea i ratificats per Espanya, siga aplicable la lliure circulació de treballadors, han d'acreditar, de conformitat amb el que establix l'article 7.2 del Reial decret 543/2001, de 18 de maig, no haver sigut objecte d'una sanció disciplinària o una condemna penal que impedisquen, en el seu estat, l'accés a la funció pública.  
d) Documentació acreditativa de reunir els requisits de l'article 4 del Reial decret 1313/2007, de 5 d'octubre.  
  
Novena. Nomenament i presa de possessió  
Els nomenaments proposats per la comissió són efectuats pel rector i el conseller de Sanitat Universal i Salut Pública, després que la persona proposada haja acreditat que complix els requisits i els terminis establits en la base anterior.  
En cas que la persona proposada no presente oportunament la documentació requerida, el rector nomenarà la següent en l'ordre de preferència formulat, una vegada que esta aporte la documentació corresponent.  
Els nomenaments es publicaran en el Boletín Oficial del Estado i en el Diari Oficial de la Generalitat Valenciana.  
En el termini màxim de vint dies, comptadors des de l'endemà de la publicació del nomenament en el Boletín Oficial del Estado, la persona nomenada ha de prendre possessió de la seua plaça, moment en el qual adquirix la condició de funcionari del cos docent universitari de què es tracte, amb els drets i els deures que li són propis.  
La plaça obtinguda després del concurs d'accés s'ha d'exercir durant dos anys, almenys, abans de poder participar en un nou concurs per a obtindre una plaça en una altra universitat.  
  
Desena. Protecció de dades de caràcter personal  
D'acord amb el que disposen el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'estes dades, i la Llei orgànica 3/2018, de 5 de desembre, de protecció de dades personals i garantia dels drets digitals, s'informa els interessats que les dades de caràcter personal aportades són tractades per la Universitat de Miguel Hernández d'Elx com a responsable del tractament, sobre la base de l'interés públic amb la finalitat de tramitar i gestionar la sol·licitud. Les dades de caràcter personal aportades només es conservaran durant el temps necessari per a complir la finalitat per a la qual s'han demanat i per a determinar les possibles responsabilitats que es puguen derivar d'esta finalitat i del tractament de les dades. És aplicable la normativa d'arxius i patrimoni documental espanyol. Així mateix, s'informa l'interessat que no es comuniquen les dades a tercers, excepte per obligació legal.  
  
Les persones interessades poden exercir els drets d'accés, rectificació, oposició, supressió, portabilitat i limitació del tractament, així com no ser objecte de decisions basades únicament en el tractament automatitzat de les dades. Els drets es poden exercir de la manera següent: per la seu electrònica (sede.umh.es), per escrit a la Universitat Miguel Hernández d'Elx, a l'atenció de la delegada de protecció de dades, edifici Rectorat i Consell Social, av. de la Universitat, s/n, 03811, Elx-Alacant. Així mateix, l'interessat té dret a presentar una reclamació davant de l'autoritat de control (www.aepd.es) si considera que el tractament no s'ajusta a la normativa vigent. Per a més informació, l'interessat es pot adreçar a fij@iqh.ua.  
  
  
Onzena. Referència al gènere  
En aplicació de la Llei 3/2007, de 22 de març, per a la igualtat efectiva de dones i homes, així com la Llei 9/2003, de 2 d'abril, de la Generalitat, per a la igualtat entre dones i homes, tota referència a persones, col·lectius o càrrecs acadèmics, el gènere dels quals siga masculí, fa referència al gènere gramatical neutre i inclou, per tant, la possibilitat de referir-se tant a dones com homes.  
Contra la present resolució, que posa fi a la via administrativa, s'hi pot interposar, sense perjudici del recurs extraordinari de revisió, i sense necessitat de comunicació prèvia a este rectorat, un recurs contenciós administratiu, davant del Tribunal Superior de Justícia de la Comunitat Valenciana, Sala Contenciosa Administrativa, en el termini de dos mesos comptadors des de l'endemà de la publicació d'esta resolució.  
  
No obstant això, i a elecció de la persona interessada, es pot interposar contra esta resolució un recurs de reposició en el termini d'un mes comptador des de l'endemà de la publicació d'esta resolució, davant d'esta administració, i en este cas no s'hi pot interposar el recurs contenciós administratiu esmentat anteriorment, mentre no recaiga una resolució expressa o presumpta del recurs de reposició.  
  
Elx, 21 de desembre de 2023.- El conseller de Sanitat: Marciano Gómez Gómez, i el rector de la Universitat Miguel Hernández: Juan José Ruiz Martínez  
  
  
ANNEX I  
  
Tipus de concurs: concurs d'accés de torn lliure  
Codi plaça: DF1064  
Categoria: professor titular d'universitat  
Àrea de coneixement: dermatologia  
Activitats docents i investigadores: docència i investigació en dermatologia  
Centre hospitalari: Hospital General Universitari d'Alacant Dr. Balmis  
Servei hospitalari: Servei Dermatologia  
Títol especialista: especialista en Dermatologia  
  
Comissió titular:  
President: Félix Gutiérrez Rodero CU Universitat Miguel Hernández d'Elx  
Secretària: Isabel Betlloch Mas TU Universitat Miguel Hernández d'Elx  
Vocal primer: Luis Manuel Hernández Blasco TU Universitat Miguel Hernández d'Elx  
Vocal segona: María del Mar Blanes Martínez facultativa a l'Hospital General Universitari d'Alacant Dr. Balmis  
Vocal tercer: José Carlos Pascual Ramírez facultatiu a l'Hospital General Universitari d'Alacant Dr. Balmis  
  
Comissió suplent:  
Presidenta: María del Mar Masiá Canuto CU Universitat Miguel Hernández d'Elx  
Secretari: Ángel Constantino Pérez Sempere TU Universitat Miguel Hernández d'Elx  
Vocal primera: María Reyes Pascual Pérez TU Universitat Miguel Hernández d'Elx  
Vocal segon: Antonio Miguel Picó Alfonso facultatiu a l'Hospital General Universitari d'Alacant Dr. Balmis  
Vocal tercera: Carmen Paloma Vela Sempere facultativa a l'Hospital General Universitari d'Alacant Dr. Balmis